b'\n_START_ARTICLE_\nHibridna zra\xc4\x8dna ladja\n_START_PARAGRAPH_\nHibridna zra\xc4\x8dna ladja (ang. Hybrid airship) je vrsta zrakoplova, ki uporablja tehnologijo zrakoplovov la\xc5\xbejih od zraka (aerostatov) in te\xc5\xbejih od zraka (aerodinov). Rotastat je hibrid rotorskega zrakoplova in zra\xc4\x8dne ladje, Dynastat pa je hibrid letala in zra\xc4\x8dne ladje._NEWLINE_Do danes \xc5\xa1e niso zgradili serijskih primerkov, so pa zgradili in testirali ve\xc4\x8d prototipov s \xc4\x8dlove\xc5\xa1ko posadko in brez nje._NEWLINE_Konvencionalne zra\xc4\x8dne ladje imajo nizke stro\xc5\xa1ke obratovanja, ker za vzgon ne potrebujejo mo\xc4\x8di motorjev. Imajo pa omejen tovor, majhno potovalno hitrost in so, \xc4\x8de piha veter te\xc5\xbeke za upravljanje._NEWLINE_Hibridne zra\xc4\x8dne ladje uporabljajo za vzgon lahek plin (npr. helij) in aerodinami\xc4\x8dne strukture. Hibridne zra\xc4\x8dne ladje so po navadi te\xc5\xbeje od zraka.Hibridne ladje naj bi zapolnile vrzel med tradiconalnimi zra\xc4\x8dnimi ladjami in konvencionalnimi letali.'